CELEX: 62019TN0291
Language: hr
Date: 2019-05-03 00:00:00
Title: predmet T-291/19: Tužba podnesena 3. svibnja 2019. — Pšonka protiv Vijeća

22.7.2019   
            
            
               HR
            
            
               Službeni list Europske unije
            
            
               C 246/29
            
         
      Tužba podnesena 3. svibnja 2019. — Pšonka protiv Vijeća
      (predmet T-291/19)
      (2019/C 246/31)
      Jezik postupka: češki
      
         Stranke
      
      
         Tužitelj: Viktor Pavlovič Pšonka (Kijev, Ukrajina) (zastupnik: M. Mleziva, odvjetnik)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Vijeća (ZVSP) 2019/354 od 4. ožujka 2019. o izmjeni Odluke Vijeća 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini i Provedbenu uredbu Vijeća (EU) 2019/352 od 4. ožujka 2019. o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini, u dijelu u kojem se ta odluka i ta uredba odnose na tužitelja; i
               
            
                  —
               
               
                  naloži Vijeću Europske unije snošenje vlastitih troškova tužiteljevih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na povredi prava na dobru upravu.
                  Tužitelj u prilog svojoj tužbi tvrdi, među ostalim, da Vijeće Europske unije pri donošenju pobijane odluke nije postupalo s dužnom pažnjom, s obzirom na to da prije donošenja pobijane odluke nije razmotrilo tužiteljeve argumente i dokaze koje je naveo, a u koji mu idu u prilog, te se prije svega oslonio na kratak izvještaj Ureda Glavnog državnog odvjetnika Ukrajine i nije zahtijevalo bilo kakve dodatne informacije o odvijanju istraga u Ukrajini.
               
            
                  2.
               
               
                  Drugi tužbeni razlog, koji se temelji na povredi tužiteljeva prava vlasništva.
                  Tužitelj s tim u vezi tvrdi da su mjere ograničavanja koje su donesene u odnosu na njega neproporcionalne, prekoračuju ono što je nužno i povređuju međunarodnopravna jamstva u vezi sa zaštitom tužiteljeva prava vlasništva.
               
            
                  3.
               
               
                  Treći tužbeni razlog, koji se temelji na povredi tužiteljevih temeljnih prava kako su zajamčena Konvencijom za zaštitu ljudskih prava i temeljnih sloboda.
                  Tužitelj s tim u vezi tvrdi da su pri donošenju mjera ograničavanja povrijeđeni njegovo pravo na pošteno suđenje i pretpostavka nedužnosti, kao i njegovo pravo na zaštitu privatnog vlasništva.